ΓΡΑΠΤΗ ΕΡΩΤΗΣΗ P-0499/00

υποβολή: Christopher Huhne (ELDR) προς την Επιτροπή

(17 Φεβρουαρίου 2000)

Θέμα: Διαφορές στις τιμές αυτοκινήτων

Πιστεύει η Επιτροπή ότι οι σημαντικάψηλότερες τιμές αυτοκινήτων στο ΗΒ είναι αποτέλεσμα συμπεφωνημένης στάσης των κατασκευαστών και/ή των εμπόρων αυτοκινήτων και, άρα, θα πρέπει να οδηγήσουν σε ταχεία αναθεώρηση της ομαδικής εξαίρεσης από τους κανόνες ανταγωνισμού δυνάμει του ισχύοντος κανονισμού; Εάν η Επιτροπή δεν πιστεύει ότι ισχύει κάτι τέτοιο, πώς εξηγεί τη σημαντική και επίμονη διαφορά στις τιμές καινούριων αυτοκινήτων, πουπερβαίνουν κατά πολύ το ποσό το οποίο περιλαμβάνεται στην ανακοίνωση που εξέδωσε η Επιτροπή σε σχέση με τον κανονισμό ΕΟΚ 123/85(1);

(1) ΕΕ L 15 της 18.1.1985, σελ. 16.

Απάντηση του κυρίου Monti εξ ονόματος της Επιτροπής

(8 Μαρτίου 2000)

Ο κανονισμός απαλλαγής κατά κατηγορία που αφορά τη διανομή αυτοκινήτων (κανονισμός της Επιτροπής (ΕΚ) αριθ. 1475/95 της 28 Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων)(1), ο οποίος θα λήξει στις 30 Σεπτεμβρίου 2002, προβλέπει στο άρθρο 11 ότι η Επιτροπή προβαίνει σε τακτική αξιολόγηση της εφαρμογής του εν λόγω κανονισμού, ιδιαίτερα όσον αφορά την επίπτωση του απαλλασσόμενου συστήματος διανομής στις διαφορές των τιμών των προϊόντων μεταξύ των διαφόρων κρατών μελών και την ποιότητα των παρεχομένωνπηρεσιών στους τελικούς καταναλωτές. Για τον σκοπό αυτό, η Επιτροπή παρακολουθεί, από το 1993 τις διαφορές των τιμών των αυτοκινήτων στην Κοινότητα στην εξαμηνιαία έκθεσή της για τις τιμές των αυτοκινήτων(2). Το άρθρο 11 του κανονισμού ζητεί επίσης από την Επιτροπή να συντάξει έκθεση για την αξιολόγηση του κανονισμού το αργότερο στις 31 Δεκεμβρίου 2000.

Πράγματι, από το 1997, η Επιτροπή έχει διαπιστώσει σημαντικές διαφορές τιμών ανάμεσα στο Ηνωμένο Βασίλειο και άλλα κράτη μέλη. Η κατάσταση αυτή οφείλεται αφενός μεν στο ότι η λίρα στερλίνα είναι πολύ ισχυρή, αφετέρου δε στην προδιαγραφή δεξιάς οδήγησης (RHD) των αυτοκινήτων που πωλούνται στη Ηνωμένο Βασίλειο. Εξάλλου, παρατηρήθηκε ότι στα κράτη μέλη όπου η φορολογία για την αγορά αυτοκινήτων είναι ιδιαίτεραψηλή οι τιμές χωρίς φόρο είναι χαμηλές. Το γεγονός αυτό μπορεί να συμβάλει σε τεχνητά μεγάλες αποκλίσεις τιμών ανάμεσα στις εν λόγω χώρες και σε όσες δενπάρχει παρόμοιος φόρος, όπως το Ηνωμένο Βασίλειο για παράδειγμα.

Η Επιτροπή φρονεί ότι η μεγαλύτερη διαφάνεια όσον αφορά τις τιμές, που ενθαρρύνεται από τις εκθέσεις της για τις τιμές των αυτοκινήτων και από την καθιέρωση του ευρώ, παρακινεί τους καταναλωτές από το Ηνωμένο Βασίλειο να αγοράζουν τα αυτοκίνητά τους σε άλλα κράτη μέλη. Τα στοιχεία αυτά αποτελούν σημαντικούς παράγοντες που επηρεάζουν τη αγορά και συντελούν στην εναρμόνιση των τιμών στο σύνολο τη Κοινότητας. Η Επιτροπή έχει αναλάβει πολλές πρωτοβουλίες (αυτόματη κίνηση διαδικασίας κατά των κατασκευαστών, αίτημα που έγινε δεκτό από τη βιομηχανία για τη δημιουργία αριθμών κλήσης παροχής τηλεφωνικής βοήθειας στους καταναλωτές) ώστε να εξασφαλίζεται η ελευθερία αυτή στους καταναλωτές. Για παράδειγμα, η Επιτροπή επέβαλε, στις 28 Ιανουαρίου 1998, πρόστιμο ύψους 102 εκατ. στην Volkswagen για περιοριστικές πρακτικές με στόχο την απαγόρευση στους αντιπροσώπους της να πωλούν αυτοκίνητα προς εξαγωγή σεπηκόους άλλων κρατών μελών. Παρόμοιες περιπτώσεις που αφορούν άλλους κατασκευαστές αυτοκινήτων εξετάζονται επί του παρόντος.

Η ανακοίνωση της Επιτροπής για τον κανονισμό (ΕΟΚ) αριθ. 123/85 της 12ης Δεκεμβρίου 1984 σχετικά με την εφαρμογή του άρθρου 85 παράγραφος 3 της συνθήκης ΕΟΚ, σε ορισμένες κατηγορίες συμφωνιών διανομής και εξυπηρέτησης των πελατών πριν και μετά την πώληση αυτοκινήτων οχημάτων,(3) την οποία αναφέρει το Αξιότιμο Μέλος του Κοινοβουλίου, διευκρινίζει τις περιστάσειςπό τις οποίες η Επιτροπή μπορεί να αποσύρει το ευεργέτημα της απαλλαγής κατά κατηγορίες. Αναφέρει μεταξύ άλλων την ύπαρξη σημαντικών διαφορών τιμών μεταξύ κρατών μελών επί μακρά περίοδο και ζητεί από την Επιτροπή να αποδείξει ότι αυτές οι διαφορές τιμών οφείλονται κυρίως στην απαλλαγή κατά κατηγορίες. Κατά συνέπεια, η ύπαρξη και μόνον μεγάλης απόκλισης στις τιμές, ανώτερη από το όριο που αναφέρεται στην ανακοίνωση, δεν αποτελεί, αυτή καθαυτή, επαρκή απόδειξη για ενδεχόμενη απόσυρση του ευεργετήματος.

Η έκθεση για την αξιολόγηση του κανονισμού αναμένεται ότι θα καταστήσει περισσότερο ευκρινή τα αίτια αυτών των αποκλίσεων τιμών και τις επιπτώσεις της απαλλαγής του συστήματος διανομής στις τιμές των αυτοκινήτων. Η βρετανική επιτροπή ανταγωνισμού βρίσκεται εξάλλου στο στάδιο ολοκλήρωσης μιας έκθεσης η οποία θα περιλαμβάνει λεπτομερείς πληροφορίες στο συγκεκριμένο ζήτημα των διαφορών τιμής στη βρετανική αγορά. Αφού λάβει γνώση των πορισμάτων της εν λόγω επιτροπής ανταγωνισμού, και μετά την περάτωση της δικής της έκθεσης, η Επιτροπή θα είναι σε θέση να καθορίσει, εάν χρειαστεί, τα μέτρα που θα πρέπει να ληφθούν. Η έκθεση για την εφαρμογή του κανονισμού (ΕΚ) αριθ. 1475/95 θα αποτελέσει βάση για τις προσεχείς συζητήσεις όσον αφορά το μελλοντικό νομικό πλαίσιο για τη διανομή αυτοκινήτων οχημάτων, αφότου λήξει ο ισχύων κανονισμός.

(1) ΕΕ L 145 της 29.6.1995.

(2) Βλ. την πλέον πρόσφατη IP/00/121 της 7 Φεβρουαρίου 2000.

(3) ΕΕ C 17 της 18.1.1985.